
15.10.2026 ж                                             
Астана, Алматы, Шымкент қалалары
Облыстық, аудандық білім
 басқарма басшыларына


АҚПАРАТТЫҚ ХАТ

  «Бастау» оқу-ағарту қолдау қоғамдық қоры оқушылардың пәндік білімін жетілдіру, олардың зияткерлік және шығармашылық қабілеттерін дамыту, дарынды білім алушыларды анықтау және қолдау мақсатында 1–11 сынып оқушылары арасында «Бастау» ұлттық пәндік олимпиадасын өткізуді жоспарлап отыр.
 Олимпиада білім алушылардың пәндік білім деңгейін анықтауға, логикалық және сыни ойлау қабілеттерін дамытуға, сондай-ақ өз білімдерін бағалауға мүмкіндік беруге бағытталған. 
 Осыған байланысты, Сіздерден аталған олимпиада туралы ақпаратты білім беру ұйымдарына ақпараттық тұрғыдан жеткізуге және таныстыруға қолдау көрсету мүмкіндігін қарастыруды сұраймыз.
  Олимпиада туралы толық ақпарат пен өткізу ережесі қоса ұсынылады.
Білім алушылардың пәндік білімін арттыруға бағытталған аталған іс-шараға ақпараттық қолдау білдіргендеріңіз үшін алғысымызды білдіреміз.

«БАСТАУ» ҰЛТТЫҚ ПӘНДІК ОЛИМПИАДАСЫН ӨТКІЗУ
[bookmark: ережесі]ЕРЕЖЕСІ

[bookmark: жалпы-ережелер]1. ЖАЛПЫ ЕРЕЖЕЛЕР
1.1. Осы Ереже Қазақстан Республикасының жалпы білім беретін ұйымдарында білім алушылар арасында өткізілетін «Бастау» ұлттық пәндік олимпиадасын (бұдан әрі – Олимпиада) ұйымдастыру және өткізу тәртібін айқындайды.
1.2. Олимпиада оқушылардың пәндік білім деңгейін анықтау, білім алушылардың шығармашылық және зияткерлік қабілеттерін дамыту, білімге деген қызығушылығын арттыру және дарынды оқушыларды анықтау мақсатында өткізіледі.
1.3. Олимпиаданы ұйымдастыру және өткізу жұмыстарын Олимпиаданың ұйымдастыру комитеті жүзеге асырады.
1.4. Ұйымдастыру комитеті Олимпиаданың өткізілу мерзімін, форматын, пәндерін, тапсырмаларын, бағалау критерийлерін және қорытындылау тәртібін бекітеді.
1.5. Олимпиада Қазақстан Республикасының барлық өңірлеріндегі жалпы білім беретін мектептердің білім алушылары арасында өткізіледі.
1.6. Олимпиадаға қатысу ерікті негізде жүзеге асырылады.
1.7. Олимпиада туралы ресми ақпарат, оның өткізілу мерзімі, қатысу шарттары, нәтижелері және өзге де хабарламалар ұйымдастырушының ресми ақпараттық ресурстарында жарияланады.
1.8. Олимпиаданың нақты өткізілу мерзімі мен ұйымдастыру тәртібі әр олимпиадаға арналған ақпараттық хабарламада немесе ұйымдастырушының ресми ресурсында көрсетіледі.
1.9. Олимпиадаға қатысу арқылы қатысушы және оның заңды өкілі осы Ереженің талаптарымен танысып, оларды қабылдайды.

[bookmark: олимпиаданың-мақсаты-мен-міндеттері]2. ОЛИМПИАДАНЫҢ МАҚСАТЫ МЕН МІНДЕТТЕРІ
[bookmark: олимпиаданың-негізгі-мақсаты]2.1. Олимпиаданың негізгі мақсаты:
білім алушылардың пәндік білімін жетілдіру, олардың зияткерлік және шығармашылық қабілеттерін дамыту, білім алуға деген ынтасын арттыру, дарынды және қабілетті оқушыларды анықтау және қолдау.
[bookmark: олимпиаданың-негізгі-міндеттері]2.2. Олимпиаданың негізгі міндеттері:
· оқушылардың пәндер бойынша білім деңгейін анықтау;
· білім алушылардың логикалық және сыни ойлау қабілеттерін дамыту;
· шығармашылық және зияткерлік әлеуетін арттыру;
· білім алушылардың өз білімін объективті бағалауына мүмкіндік жасау;
· пәндерді терең меңгеруге ынталандыру;
· дарынды оқушыларды анықтау және қолдау;
· оқушылар арасында білім сайысы мәдениетін қалыптастыру;
· мұғалімдердің білім алушылармен жұмыс жасау тәжірибесін ынталандыру;
· білім мен ғылымға деген қызығушылықты арттыру.

[bookmark: олимпиаданы-ұйымдастыру]3. ОЛИМПИАДАНЫ ҰЙЫМДАСТЫРУ
3.1. Олимпиаданы ұйымдастыру үшін ұйымдастыру комитеті құрылады.
3.2. Ұйымдастыру комитеті:
· Олимпиаданың жалпы ұйымдастырылуын қамтамасыз етеді;
· Олимпиаданың өткізілу мерзімін белгілейді;
· пәндер мен сыныптарды бекітеді;
· олимпиадалық тапсырмаларды әзірлеуді және сараптауды ұйымдастырады;
· қатысушыларды тіркеуді ұйымдастырады;
· олимпиаданы өткізу барысын бақылайды;
· жұмыстарды тексеруді және бағалауды ұйымдастырады;
· нәтижелерді қорытындылайды;
· жүлдегерлерді анықтайды;
· дипломдар мен сертификаттарды ұсынады.
3.3. Олимпиаданың өңірлердегі ұйымдастырылуына ұйымдастыру комитеті тағайындаған өңірлік үйлестірушілер немесе жауапты тұлғалар қатыса алады.
3.4. Білім беру ұйымдарында қатысушылардың өтінімдерін жинау және ұйымдастыру комитетімен байланыс жасау үшін жауапты мұғалім тағайындалуы мүмкін.
3.5. Мектептегі жауапты тұлға:
· қатысушылар туралы қажетті ақпаратты ұсынады;
· қатысушыларды Олимпиаданың өткізілу тәртібімен таныстырады;
· қатысуға байланысты ұйымдастырушылық мәселелерді үйлестіреді.
3.6. Олимпиадаға қатысушы мен оның заңды өкілі арасында қажет болған жағдайда қатысу шарттарын айқындайтын келісім жасалады.
3.7. Олимпиаданың тапсырмаларын әзірлеу, сараптау, тексеру және бағалау жұмыстарына ұйымдастыру комитеті белгілеген мамандар, әдіскерлер және сарапшылар тартылады.

[bookmark: олимпиадаға-қатысу-талаптары]4. ОЛИМПИАДАҒА ҚАТЫСУ ТАЛАПТАРЫ
4.1. Олимпиадаға Қазақстан Республикасының жалпы білім беретін мектептерінде білім алатын оқушылар ерікті түрде қатыса алады.
4.2. Қатысушы:
· осы Ережемен танысуға;
· тіркеу кезінде дұрыс ақпарат ұсынуға;
· Олимпиада талаптарын сақтауға;
· тапсырмаларды белгіленген уақытта орындауға;
· академиялық адалдық қағидаларын сақтауға міндетті.
4.3. Қатысушының жеке деректері тіркеу және марапаттау құжаттарын рәсімдеу мақсатында қолданылады.
4.4. Қатысушы туралы мәліметтерді қате енгізуге немесе басқа адамның деректерін пайдалануға жол берілмейді.
4.5. Бір қатысушы өз сыныбына сәйкес бірнеше пән бойынша Олимпиадаға қатыса алады.
4.6. Олимпиадаға қатысу жарнасы 1000 (бір мың) теңгені құрайды.
4.7. Қатысу жарнасы Олимпиаданы ұйымдастыруға байланысты шығындарды, оның ішінде тапсырмаларды әзірлеу және сараптау, онлайн платформаны қамтамасыз ету, ұйымдастыру, әдістемелік сүйемелдеу және марапаттау материалдарын дайындау шығындарын өтеуге бағытталады.
4.8. Қатысу жарнасын төлеу тәртібі ұйымдастыру комитетінің ресми ақпаратында көрсетіледі.

[bookmark: бастау-пәндік-олимпиадасының-бағыттары]5. «БАСТАУ» ПӘНДІК ОЛИМПИАДАСЫНЫҢ БАҒЫТТАРЫ
5.1. Олимпиада білім алушылардың жас ерекшеліктеріне және оқу бағдарламаларына сәйкес пәндер бойынша өткізіледі.
[bookmark: сыныптар]1–4 сыныптар:
· Қазақ тілі – 1–4 сыныптар;
· Математика – 1–4 сыныптар;
· Дүниетану – 1–4 сыныптар;
· Жаратылыстану – 1–4 сыныптар;
· Ағылшын тілі – 3–4 сыныптар.
[bookmark: сыныптар-1]5–11 сыныптар:
· Қазақ тілі – 5–11 сыныптар;
· Математика – 5–11 сыныптар;
· Ағылшын тілі – 5–11 сыныптар;
· Орыс тілі – 5–11 сыныптар;
· Жаратылыстану – 5–6 сыныптар;
· Қазақстан тарихы – 5–11 сыныптар;
· Дүниежүзі тарихы – 5–11 сыныптар;
· Биология – 7–11 сыныптар;
· География – 7–11 сыныптар;
· Химия – 7–11 сыныптар;
· Физика – 7–11 сыныптар.
5.2. Ұйымдастыру комитетінің шешімімен Олимпиада бағдарламасына қосымша пәндер енгізілуі немесе жекелеген пәндер бойынша сыныптар өзгертілуі мүмкін.
5.3. Олимпиаданың нақты пәндері мен сыныптары әр өткізілім алдында ресми түрде хабарланады.

[bookmark: олимпиаданы-өткізу-тәртібі]6. ОЛИМПИАДАНЫ ӨТКІЗУ ТӘРТІБІ
6.1. «Бастау» ұлттық пәндік олимпиадасы бір республикалық кезеңнен тұрады.
6.2. Республикалық кезең бір тур форматында өткізіледі.
6.3. Олимпиада онлайн немесе ұйымдастыру комитеті белгілеген басқа форматта өткізілуі мүмкін.
6.4. Олимпиада тапсырмалары әр пәннің оқу бағдарламасына және қатысушылардың сынып деңгейіне сәйкес әзірленеді.
6.5. Қазақ тілі пәнінен тапсырмалар қазақ тілінде беріледі.
6.6. Өзге пәндер бойынша тапсырмалар ұйымдастыру комитетінің шешіміне сәйкес қазақ және орыс тілдерінде ұсынылуы мүмкін.
6.7. Олимпиада тапсырмаларының саны, орындау уақыты және бағалау жүйесі Олимпиаданың нақты өткізілуіне дейін ресми ақпаратта көрсетіледі.
6.8. Қатысушы тапсырмаларды белгіленген уақыт ішінде орындауы тиіс.
6.9. Белгіленген уақыт аяқталғаннан кейін тапсырмаларды орындауға немесе жауаптарды өзгертуге жол берілмейді.
6.10. Қатысушыға Олимпиада кезінде басқа адамдардың көмегін пайдалануға, дайын жауаптарды немесе бөгде материалдарды қолдануға тыйым салынады.
6.11. Олимпиаданы өткізу барысында техникалық ақаулар туындаған жағдайда қатысушы ұйымдастыру комитетінің техникалық қолдау қызметіне хабарласа алады.

[bookmark: Xc23dd8c334ad83aa43508ca3f8d0fa1642b4097]7. АКАДЕМИЯЛЫҚ АДАЛДЫҚ ЖӘНЕ ОЛИМПИАДА ТАЛАПТАРЫ
7.1. Олимпиада барысында қатысушылар академиялық адалдық қағидаларын сақтауға міндетті.
7.2. Мынадай әрекеттерге жол берілмейді:
· басқа адамның көмегін пайдалану;
· басқа қатысушының жауабын көшіру;
· тапсырмаларды немесе жауаптарды рұқсатсыз тарату;
· басқа адамның атынан қатысу;
· жалған ақпарат ұсыну;
· Олимпиада тапсырмаларын орындау кезінде рұқсат етілмеген материалдарды пайдалану.
7.3. Академиялық адалдық талаптарын бұзу фактісі анықталған жағдайда ұйымдастыру комитеті қатысушының нәтижесін жоюға құқылы.
7.4. Олимпиада тапсырмаларын, жауаптарын және басқа да материалдарын ұйымдастыру комитетінің рұқсатынсыз жариялауға немесе таратуға жол берілмейді.

[bookmark: жұмыстарды-бағалау]8. ЖҰМЫСТАРДЫ БАҒАЛАУ
8.1. Олимпиада тапсырмаларын бағалауды ұйымдастыру комитеті бекіткен әдіскерлер, сарапшылар немесе жауапты мамандар жүзеге асырады.
8.2. Бағалау бекітілген жауаптар мен бағалау критерийлеріне сәйкес жүргізіледі.
8.3. Әр пән бойынша қатысушылардың нәтижелері жинақталып, қорытынды рейтинг қалыптастырылады.
8.4. Жеңімпаздар мен жүлдегерлер қатысушылардың жинаған ұпай санына сәйкес анықталады.
8.5. Ұпай саны тең болған жағдайда жеңімпаздарды анықтау тәртібін ұйымдастыру комитеті белгілейді.
8.6. Олимпиада нәтижелері ұйымдастыру комитетінің ресми ақпараттық ресурстарында немесе қатысушыларға арналған жеке жүйеде жариялануы мүмкін.

[bookmark: апелляция-тәртібі]9. АПЕЛЛЯЦИЯ ТӘРТІБІ
9.1. Қатысушы немесе оның заңды өкілі Олимпиада нәтижесіне қатысты апелляция беруге құқылы.
9.2. Апелляция Олимпиада қорытындысы жарияланғаннан кейін ұйымдастыру комитеті белгілеген мерзім ішінде беріледі.
9.3. Апелляция жазбаша немесе электрондық түрде қабылдануы мүмкін.
9.4. Апелляцияда:
· қатысушының аты-жөні;
· сыныбы;
· пәні;
· тапсырманың нөмірі;
· апелляция беру себебі
көрсетілуі тиіс.
9.5. Апелляцияны ұйымдастыру комитеті тағайындаған комиссия қарайды.
9.6. Апелляция нәтижесі бойынша қабылданған шешім түпкілікті болып табылады.

[bookmark: жеңімпаздар-мен-жүлдегерлерді-марапаттау]10. ЖЕҢІМПАЗДАР МЕН ЖҮЛДЕГЕРЛЕРДІ МАРАПАТТАУ
10.1. Олимпиада нәтижелері бойынша жоғары көрсеткішке ие болған қатысушылар жеңімпаздар мен жүлдегерлер қатарынан анықталады.
10.2. Жүлделі орындарға ие болған қатысушыларға ұйымдастыру комитеті атынан I, II, III дәрежелі дипломдар беріледі.
10.3. Олимпиадаға қатысқан, бірақ жүлделі орынға ие болмаған қатысушыларға қатысқанын растайтын сертификат беріледі.
10.4. Қатысушылардың марапаттау құжаттары электрондық түрде ұсынылуы мүмкін.
10.5. Қатысушыларды олимпиадаға дайындаған мұғалімдерді ынталандыру мақсатында арнайы марапаттау қарастырылуы мүмкін.
10.6. Бір мұғалімнен 15 немесе одан да көп оқушы Олимпиадаға қатысқан жағдайда, мұғалімге ұйымдастыру комитеті атынан «Белсенді жетекші» номинациясы бойынша алғыс хат  берілуі мүмкін.
10.7. Ұйымдастыру комитетінің шешімімен қосымша номинациялар мен арнайы марапаттар енгізілуі мүмкін.
10.8. 300 оқушыдан бастап белсенді атсалысқан мектептер Кубокпен марапатталады.

[bookmark: нәтижелер-мен-марапаттарды-ұсыну]11. НӘТИЖЕЛЕР МЕН МАРАПАТТАРДЫ ҰСЫНУ
11.1. Олимпиада нәтижелері белгіленген тәртіппен қорытындыланады.
11.2. Қатысушылар өз нәтижелері мен марапаттау құжаттарын ұйымдастырушы белгілеген электрондық жүйе арқылы ала алады.
11.3. Дипломдар мен сертификаттарда қатысушының аты-жөні, сыныбы, пәні, жүлделі орны және Олимпиаданың атауы көрсетіледі.
11.4. Қатысушының жеке деректерін енгізу кезінде қате жіберілген жағдайда марапаттау құжатын қайта рәсімдеу тәртібін ұйымдастыру комитеті белгілейді.

[bookmark: ұйымдастыру-комитетінің-құқықтары]12. ҰЙЫМДАСТЫРУ КОМИТЕТІНІҢ ҚҰҚЫҚТАРЫ
12.1. Ұйымдастыру комитеті:
· Олимпиаданың өткізілу мерзімін өзгертуге;
· Олимпиаданың форматына өзгерістер енгізуге;
· пәндер мен сыныптар тізімін толықтыруға;
· техникалық немесе ұйымдастырушылық себептерге байланысты Олимпиаданың өткізілу тәртібін өзгертуге;
· Олимпиада тапсырмаларының санын және орындау уақытын белгілеуге;
· Ереже талаптарын бұзған қатысушының нәтижесін жоюға;
· апелляцияларды қарауға;
· қосымша номинациялар мен марапаттар енгізуге құқылы.
12.2. Олимпиадаға қатысты елеулі өзгерістер болған жағдайда ұйымдастыру комитеті бұл туралы қатысушыларды алдын ала ақпараттандырады.
12.3. Техникалық немесе өзге де объективті себептерге байланысты Олимпиада өткізу мүмкін болмаған жағдайда ұйымдастыру комитеті оны басқа мерзімге ауыстыру туралы шешім қабылдай алады.

[bookmark: X802e640c25d0d15d92141ffb616593c446843aa]13. ЗИЯТКЕРЛІК МЕНШІК ЖӘНЕ ОЛИМПИАДА МАТЕРИАЛДАРЫН ПАЙДАЛАНУ
13.1. Олимпиада аясында әзірленген тапсырмалар, әдістемелік материалдар, дизайн элементтері, марапат үлгілері және басқа да материалдар ұйымдастырушыға тиесілі болуы немесе заңнамада көзделген тәртіппен пайдаланылуы мүмкін.
13.2. Олимпиада тапсырмаларын, жауаптарын, әдістемелік материалдарын және ұйымдастырушының басқа да материалдарын ұйымдастыру комитетінің келісімінсіз коммерциялық мақсатта пайдалануға, көшіруге, қайта жариялауға немесе таратуға жол берілмейді.
13.3. Олимпиаданың атауын, логотипін, эмблемасын және өзге де фирмалық элементтерін ұйымдастырушының рұқсатынсыз коммерциялық мақсатта пайдалануға жол берілмейді.
13.4. Олимпиаданың атауын немесе форматын пайдаланып, қатысушыларды адастыратын жалған немесе бейресми іс-шаралар өткізілген жағдайда ұйымдастыру комитеті тиісті шаралар қабылдауға құқылы.

[bookmark: қорытынды-ережелер]14. ҚОРЫТЫНДЫ ЕРЕЖЕЛЕР
14.1. Осы Ережеде қарастырылмаған мәселелер бойынша шешімді ұйымдастыру комитеті қабылдайды.
14.2. Ережеге өзгерістер мен толықтырулар ұйымдастыру комитетінің шешімі негізінде енгізілуі мүмкін.
14.3. Ереженің жаңартылған нұсқасы Олимпиаданың ресми ақпараттық ресурстарында жарияланған күннен бастап қолданысқа енгізіледі.
14.4. Олимпиадаға тіркелу арқылы қатысушы және оның заңды өкілі осы Ереженің талаптарымен танысқанын және оларды сақтауға келісетінін растайды.

[bookmark: қосымша-1]ҚОСЫМША 1
[bookmark: қатысу-жарнасын-төлеу-тәртібі]ҚАТЫСУ ЖАРНАСЫН ТӨЛЕУ ТӘРТІБІ
Олимпиадаға қатысу жарнасы – 1000 (бір мың) теңге.
Төлем ұйымдастыру комитеті көрсеткен төлем жүйелері арқылы жүргізіледі.
Төлем тәсілдері:
· Kaspi QR;
· Kaspi.kz арқылы аударым;
· ұйымдастыру комитеті көрсеткен өзге де төлем тәсілдері.
Төлем жасаған кезде қатысушының аты-жөні, сыныбы және пәні дұрыс көрсетілуі қажет.
Төлемге қатысты сұрақтар бойынша ұйымдастыру комитетінің жауапты тұлғасына хабарласуға болады.

«Бастау» олимпиадасына қатысушыларын тіркеу кестесі (Excel форматта)
(Олимпиада қатысушыларын кесте бойынша толтырып, Ұйымдастырушыларға алдын-ала жібереді)

Толық мектеп атауы, облысы, қаласы.
Ұйымдастырушы әдіскердің аты жөні, телефон нөмірі

Қосымша ақпарат алу үшін: 
+7 778 498 38 49 Альбина Азаматовна
  +7 778 498 38 49  WhatsApp

